Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 111

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja, az 1—2. képzési szakasz tanulmányi területeit konkrétan az 5.1. és 5.2. pont tartalmazza. 4.1. Szakterületi képzés Szakpedagógia: pszichopedagógia-történet, pszichopedagógiai alapismeretek, szociálpedagógia, kriminálpedagógia. Szakpszichológia: gyógypedagógiai pszichológia, inadaptált gyermekek pszichológiája, az értelmi és tanulási akadályozottak pszichológiája, gyógypedagógiai pszichodiagnosztika, inadaptáltak pszichodiagnosztikája, pszichodiagnosztikai módszertan, játékpszichológia. Szakszociológiai és jogi ismeretek: gyermek- és ifjúságvédelem, szociálpolitika és szociális munka, gyermekvédelem-jogi ismeretek. Személyiségfejlesztés: szociális képességfejlesztés, énkép korrekció, önismeretfejlesztő technikák, preventológia, krízisintervenció, reszocializáció. Nevelési gyakorlat: a pszichopedagógiai szakterületen és színtereken. 4.2. Szakági képzés 4.2.1. Tanári szakág Szakpedagógia: pszichopedagógiai fejlesztés, nevelés, oktatás, tanulás, inadaptált gyermekeknél, a tanulási zavarok korai felismerése és terápiája, gyermekotthoni, kollégiumi nevelés, a szabadidő pedagógiája, egészséges életmód, tanulásszervezés, a tanulás tanítása. Szakpszichológia: nevelés- és oktatáslélektan, tanulási zavarok pszichológiája, inadaptált gyermekek pszichológiája, gyógypedagógiai pszichodiagnosztika. Oktatásmódszertan: a nevelés-oktatás műveltségi területeinek módszertana, szabadidős foglalkoztatási programok, egészséges életmód és testkultúra. Specializációk: játékterápia, meseterápia, sportpedagógia, sportszervezés, drámapedagógia, vizuális terápia, képi kifejezés és feszültségoldás, zene- és mozgásterápia, zenés kondicionáló mozgásprogramok, pszichomotoros fejlesztés, diszlexia, diszkalkulia stb. Gyakorlatok: pszichodiagnosztikai gyakorlat, óvodai és iskolai pedagógiai, iskolai tanítási gyakorlat, összefüggő szakmai gyakorlat. 4.2.2. Terapeuta szakág Szakpedagógia: fejlesztés és terápiák, pszichomotoros fejlesztés, személyiségfejlesztés, szociális képesség-fejlesztés, én-kép korrekció, önismeretfejlesztő technikák, preventológia, krízisintervenció, reszocializáció. Szakpszichológia: inadaptált gyermekek pszichológiája, gyógypedagógiai pszichodiagnosztika, gyógypedagógiai pszichológia, a terápiás kapcsolat pszichológiája. Terápiás módszerek: vizuális terápia, képi kifejezés és feszültségoldás, zene-, mozgás- és táncterápia, játékterápia, meseterápia, a tanulási zavarok korai felismerése és terápiája. Specializációk: a testnevelés módszertana, zenés kondicionáló mozgásprogramok, szabadidős foglalkoztatási programok, sportpedagógia és sportszervezés, drámapedagógia, diszlexia, diszkalkulia stb. Gyakorlatok: pszichodiagnosztikai gyakorlat, terápiás gyakorlat, összefüggő szakmai gyakorlat.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes